नई दिल्ली। उड़ी में हुये आतंकी हमले का बदला लेने के लिये गुजरात में सूरत के 28 शिव सैनिकों ने केंद्र सरकार को संबोधित करते हुए कलेक्टर को एक ज्ञापन सौंपा है। इसमें कहा गया है कि केंद्र सरकार पाकिस्तान के खिलाफ युद्ध की घोषणा कर दे। शिवसैनिकों ने कहा कि वे पाकिस्तान को तबाह करने के लिये मानव बम बनने को भी तैयार हैं। उन्होंने दोनों देशों के बीच युद्ध होने की स्थिति में घायल जवानों को अंगदान करने की भी पेशकश की है। इस बात की पुष्टि करते हुए सूरत शिवसेना के अध्यक्ष अरूण कलाल ने कहा कि 28 शिवसैनिकों ने एक ज्ञापन पर हस्ताक्षर करके सोमवार को कलेक्टर को सौंपा है। ज्ञापन में उन्होंने मानव बम बनने के साथ ही अपने अंगों को सैनिकों के लिए दान करने की इच्छा जताई है।